stanford-oval/wikipedia huggingface dataset:
תהילים נ"ד
תוכן המזמור

המזמור נפתח בתכליתו: דברי השכל ומוסר אותם חבר דוד במנוסתו משאול המלך, לאחר שהזיפים אמרו לשאול כי דוד מסתתר אצלם. דוד פונה אל שתי המידות של אלוהים העומדות זו מול זו.
הראשונה היא מידת הגבורה שעניינה הוא אהבה, כנאמר ”אֱלֹהִים בְּשִׁמְךָ הוֹשִׁיעֵנִי”. זו הספירה המצמצמת את ההארה רק אל מי שראוי לה. השנייה היא מידת החסד שעניינה הוא היריאה, ”וּבִגְבוּרָתְךָ תְדִינֵנִי”. זו הספירה המביאה את הטוב האלוהי והשפע האינסופי אל תוך העולם והרצון להיטיב, הטבה שאין לה גבולות לא מבחינת האיכות ולא מבחינת הכמות ואינה מתחשבת כלל במקבל. על כן היא יכולה להעניק גם הטבה שעלולה להזיק. כלומר דוד מבקש מהאל שגם אם הוא על פי דין דן אותו למיתה יתבצע הדבר רק בידי האל ולא בידי אנשים אלו הרודפים אחריו כי לא את דוד מאסו כי אם את ה'.
הרודפים אחר דוד הם כאמור, מצד אחד, שאול ואנשיו (”עדת עריצים”), ומצד שני, אנשי זיפים שכונו ”זרים”, מפני שלא היו קשורים אל שאול ואינם מבני משפחתו. שתי קבוצות אלו, רודפות אחד מאחור ואחד מלפנים דוד, ולא ייראו מפני האלוהים ולכן דוד מתחנן לפני ה' שידין אותו על פי דין אך לא יענישו בידי אלו שאינם יראים מפניו.
אלוהים אכן עוזר לדוד אך אינו ממית את הזיפים או את אנשי שאול. דוד מסביר מדוע בחר ה' לפעול כך - מפני שאינו רוצה שדוד יישא בעונש של המיתה שלהם. בפסוק זה מופיע אחד מן שבע שמותיו של הקב"ה, אדנ"י אשר היא במידת המלכות. הקב"ה נקרא בשם זה כאשר מתלבש במלכות דאצילות דהיינו ישנו גילוי ה' בעולם זה או במילים אחרות קיימת הארה לגבי מהות העולם. לצד זאת, דוד עצמו אף מבקש שאם ה' יעניש את אותם אנשים יהיה זה מידה כנגד מידה כלומר שיהפכו בעצמם לנרדפים ואם ישמידם יהיה זה רק עבור פגיעה בשם כבודו. על זאת ברוח נדיבה יעלה דוד לה' קורבנות על ישועתו כי הוא רואה ומביט באויביו אך אלו לא פגעו בו וה' לא פגע בהם.
הערות שוליים

↑  שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג עמ' 178
↑  עמוס חכם, ספר תהילים, ירושלים, מוסד הרב קוק, תש"ן, ע"מ שיד
↑  ספר שמואל א', פרק כ"ג, פסוק י"ט
↑  ספר שמואל א', פרק כ"ו, פסוק א'
↑  ספר תהלים, פרק נ"ד, פסוק ה'
↑  מלבי"ם על ספר תהלים, פרק נ"ד, פסוק ה'
↑  ספר תהילים, פרק נ"ד, פסוק ט'
↑  יאיר זקוביץ, דוד: מרועה למשיח, ירושלים, הוצאת יד בן-צבי, 1995, עמ' 156
↑  ספר שמואל א', פרק כ"ב, פסוק ב'
↑  שמואל א', כ"ב, ט'
↑  ספר שמואל א', פרק כ"ב, פסוק י"ט
↑  שמואל א כג פסוקים ו-יח
↑  מלבי"ם על ספר תהלים, פרק נ"ד, פסוק ג'
↑  ספר תהלים, פרק נ"ד, פסוק ג'
↑  ספר תהלים, פרק נ"ד, פסוק ג'
↑  אלשיך על ספר תהלים, פרק נ"ד, פסוק ג' וכן ספר תהלים, פרק נ"ד, פסוק ה'
↑  ספר תהלים, פרק נ"ד, פסוק ה'
↑  ספר תהלים, פרק נ"ד, פסוק ה'
↑  מצודת דוד על ספר תהלים, פרק נ"ד, פסוק ה'
↑  אלשיך על ספר תהלים, פרק נ"ד, פסוק ו'
הצוות האווירובטי ברייטלינג

הצוות האווירובטי ברייטלינג בשמי תל אביב, אוקטובר 2011
הצוות האווירובטי ברייטלינג (באנגלית: Breitling Jet Team) הוא צוות האווירובטיקה האזרחי הגדול ביותר באירופה. הצוות מטיס שבעה מטוסי אארו L-39 אלבטרוס ובסיסו שוכן בדיז'ון שבצרפת. מאז שנת 2003 הצוות פועל בחסות יצרנית שעוני היד השווייצרית ברייטלינג.
הצוות מבצע מופעים בני 18 - 20 דקות הכוללים טיסה במבנה, חליפות, תמרוני סולו ותמרונים מסונכרנים. הצוות מופיע מדי שנה ברחבי אירופה והמזרח התיכון, וכן במופעים אוויריים ואירועים של חברת ברייטלינג.
היסטוריה

ז'אק בותלי, ראש הצוות, החל להופיע במופעים אוויריים בשנת 1980 במטוס Mudry CAP 10. ב-1982 הוא הצטרף לצוות של שלושה מטוסי Aermacchi SF.260 שטס תחת החסות של חברת מרטיני ורוסי ונקרא "פטרוי מרטיני" (Patrouille Martini, "צוות מרטיני"). סמוך לזמן זה, הקים בותלי בדרואה את חברת אפאצ'י אוויאיישן, במטרה לתת מענה לניהול צוות אווירובטי קבוע במשרה מלאה. הצוות השתמש במשך חמש שנים במטוסי ה-SF 260, עד שבשנת 1988 עבר למטוסי פילאטוס PC-7 מתוצרת שווייץ.
בשנת 1990 נאסר בצרפת פרסום אלכוהול, ולאור כך נסוגה חברת מרטיני ממימון הצוות. הצוות עבר לחסות של חברת Ecco, ובשנת 1997 לחסותה של חברת Adecco, לאחר מיזוגה של Ecco יחד עם חברה נוספת. בשנת 1999 הפסיקה Adecco את מימון הצוות, ובעקבות כך המשיך בותלי יחד עם טייס נוסף בצוות להופיע עד שנת 2001 כצמד בשם "Les Apaches", הנגזר משמה של חברת אפאצ'י אוויאיישן של בותלי.
בשלהי 2001 זכה הצוות לחסות חדשה של חברת Khalifa האלג'יראית, אשר הביאה לרכישתם של מטוסי ה-L-39 אלבטרוס במקום מטוסי הפילאטוס הקודמים. במהלך שנת 2002 התרחב הצוות לכדי ארבעה מטוסים וביצע מעל 40 הופעות באירופה. השותפות עם Khalifa הסתיימה בתחילת 2003, אז נכנסה כמממנת חברת ברייטלינג והצוות אף גדל לכדי שבעה מטוסים, מצב בו נשאר עד היום.
ב-15 בספטמבר 2012, טייס מטוס מספר 2 של הצוות נאלץ לנטוש את המטוס, שהתרסק בסמוך לבסיס טיסה של חיל האוויר הבלגי
הערות שוליים

↑  Breitling Jet Team Crash
| --- | --- |
בקרת זהויות :  LCCN: no2015137127  VIAF: 138144782716627673969   WorldCat (עם VIAF): 138144782716627673969 
הצוות האווירובטי ברייטלינג בשמי תל אביב, אוקטובר 2011
המערכת הרטיקולואנדותלית

באנטומיה המונח המַעֲרֶכֶת הרֶטִיקוּלוֹאֶנְדוֹתֶלִית, המכונה בקיצור RES (ראשי תיבות של שם המונח באנגלית: REticuloendothelial System), שימש בתחילת המאה ה-20 לציין מערכת של תאים ממוינים המסלקים גורמים זרים מחוללי מחלות ממחזור הדם, וכיום מקושרת למערכת הפגוציטים החד-גרעיניים (אנ'), המכונה בקיצור MPS. המונח נמצא בשימוש עד היום, אך משמעותו השתנתה עם השנים, והוא נמצא בשימוש לא עקבי בספרות של ימינו. אף על פי שבדרך כלל RES מקושר אך ורק למקרופאגים, מחקרים עדכניים גילו כי התאים שצוברים חומרי צבע המוזרקים לתוך הוורידים שייכים לקבוצה מתמחה מאוד של תאים הנקראים תאי אנדותל בלעניים (אנ') (SECs), שאינם מקרופאגים.
היסטוריה

בשנות העשרים של המאה ה-20 סקר ממציא המונח RES, לודוויג אשוף, את תחום הצביעה, והגיע למסקנה שהתאים המצפים את הנימים בכבד הם ללא ספק התאים הרבים והחשובים ביותר שצוברים צבע המוזרק לתוך הוורידים ביונקים ובעלי חוליות אחרים. תאים המצפים את נימי הלימפה, ונימי הדם של יותרת הכליה, יותרת המוח ומח העצם צברו גם הם צבע, אך במידה נמוכה יותר. בהתבסס על תצפיות אלו הגיע אשוף בסקירה שלו למסקנה שאלו הם האיברים המאכסנים את התאים של ה-RES, במובן הצר של המונח. בזמן שהמושג RES הושק, ההבנה של מושגים כמו אנדותל, מקרופאגים ופגוציטוזיס לא הייתה בשלה בהשוואה למה שאנחנו מכירים היום, ובמהלך המאה שאחרי חל שינוי ניכר באופן שבו אנו מבינים את המונחים הללו היום.
הבלבול בין RES ל-MPS

במהלך השנים שלאחר מכן לאחר שאשוף הציע את הרעיון של RES, המחקר על מקרופאגים ותפקידם כפגוציטים גדל בהתמדה, ובשנת 1960 הוצע הרעיון של מערכת הפגוציטים החד-גרעיניים (אנ') לציון כל התאים שזוהו כמקרופאגים. התאים של MPS, דרך החתימה התפקודית המשותפת שלהם כפגוציטים מקצועיים, מפנים חומר חלקיקי כמו חיידקים, פטריות, וירוסים ותאים גוססים ממחזור הדם. מכיוון שניקוי הדם הוא גם פונקציה אופיינית של תאים של RES, הוצע בסוף שנות ה-60 ש-RES זהה ל-MPS, והוצע להחליף את המונח RES ב-MPS.
במהלך שנות השמונים והתשעים של המאה ה-20, כמה מעבדות ציינו שתאי אנדותל ממוינים (הנקראים תאי אנדותל בלעניים (אנ') ), ולא מקרופאגים, היו אחראים לפינוי הפעיל של מקרומולקולות וננו-חלקיקים ממחזור הדם. זה עורר הערכה מחדש של התפיסה המבוססת כי RES = MPS. בשנת 1998 נערכו ניסויים לחזרה על מחקריו של אשוף, בהתאם לתיאור השיטות המקוריות, ובאמצעות דרכים מודרניות לזיהוי התאים שהיו אחראים לפינוי של תרחיף של ליתיום ארגמן (lithium carmine) שהוזרק לווריד, הצבען הנפוץ ביותר. המחקרים הראו שמערכת התאים שאשוף תיאר כ-RES בכבד היו תאי אנדותל בנימים של הכבד (LSECs), אך לא מקרופאגים של הכבד (תאי קופפר (אנ')).
ברוב ספרי הלימוד והמאמרים של ימינו משתמשים במונח RES כמילה נרדפת ל-MPS. זה מצער במיוחד כאשר דנים למשל. סילוק מהדם של תכשירי ננו. הימנעות מהכללת ה-LSEC הפעיל ביותר בעת דיון בניקוי הדם עלולה להוביל לכשל בהבנת מנגנוני הפינוי של מספר חומרים מהמחזור.
הערות שוליים

↑  Smedsrød, B (14 בינואר 2004). "Clearance function of scavenger endothelial cells". Comparative Hepatology. 3 (Suppl 1): S22. doi:10.1186/1476-5926-2-S1-S22. PMC 2409441. PMID 14960174. {{cite journal}}:  (עזרה)
↑  Wake, K; Kawai, Y; Smedsrød, B (2001). "Re-evaluation of the reticulo-endothelial system". Italian Journal of Anatomy and Embryology. 106 (2 Suppl 1): 261–9. PMID 11729964.
↑  Campbell, Frederick; Bos, Frank L.; Sieber, Sandro; Arias-Alpizar, Gabriela; Koch, Bjørn E.; Huwyler, Jörg; Kros, Alexander; Bussmann, Jeroen (10 בינואר 2018). "Directing Nanoparticle Biodistribution through Evasion and Exploitation of Stab2-Dependent Nanoparticle Uptake". ACS Nano. 12 (3): 2138–2150. doi:10.1021/acsnano.7b06995. PMC 5876619. PMID 29320626. {{cite journal}}:  (עזרה)
↑  Aschoff, L. (1924). "Das reticulo-endotheliale System". Ergebnisse der Inneren Medizin und Kinderheilkunde
↑  van Furth, R; Cohn, ZA; Hirsch, JG; Humphrey, JH; Spector, WG; Langevoort, HL (1972). "The mononuclear phagocyte system: a new classification of macrophages, monocytes, and their precursor cells". Bulletin of the World Health Organization. 46 (6): 845–52. PMC 2480884. PMID 4538544.
↑  Kawai, Y; Smedsrød, B; Elvevold, K; Wake, K (במאי 1998). "Uptake of lithium carmine by sinusoidal endothelial and Kupffer cells of the rat liver: new insights into the classical vital staining and the reticulo-endothelial system". Cell and Tissue Research. 292 (2): 395–410. doi:10.1007/s004410051069. PMID 9560481. S2CID 13183775. {{cite journal}}:  (עזרה)
↑  Tartaro, K; VanVolkenburg, M; Wilkie, D; Coskran, TM; Kreeger, JM; Kawabata, TT; Casinghino, S (2015). "Development of a fluorescence-based in vivo phagocytosis assay to measure mononuclear phagocyte system function in the rat". Journal of Immunotoxicology. 12 (3): 239–46. doi:10.3109/1547691X.2014.934976. PMID 25027674.
↑  Dictionary of medical terms (6th ed.). Barron's Educational Series. 2012-11-01. ISBN 9780764147586.
↑  Praaning-van Dalen, DP; Brouwer, A; Knook, DL (בדצמבר 1981). "Clearance capacity of rat liver Kupffer, Endothelial, and parenchymal cells". Gastroenterology. 81 (6): 1036–44. doi:10.1016/s0016-5085(81)80009-1. PMID 7286581. {{cite journal}}:  (עזרה)
↑  Anderson, CL (בדצמבר 2015). "The liver sinusoidal endothelium reappears after being eclipsed by the Kupffer cell: a 20th century biological delusion corrected". Journal of Leukocyte Biology. 98 (6): 875–6. doi:10.1189/jlb.4VMLT0215-054R. PMID 26628636. {{cite journal}}:  (עזרה)
↑  Ganesan, LP; Mohanty, S; Kim, J; Clark, KR; Robinson, JM; Anderson, CL (בספטמבר 2011). "Rapid and efficient clearance of blood-borne virus by liver sinusoidal endothelium". PLOS Pathogens. 7 (9): e1002281. doi:10.1371/journal.ppat.1002281. PMC 3182912. PMID 21980295. {{cite journal}}:  (עזרה)
תהילים מ'

תהילים מ' הוא המזמור הארבעים בספר תהילים (לפי המספור בוולגטה ובתרגום השבעים, המזמור ממוספר כמזמור ה-39) ועוסק בשיר הלל ותפילה לעזרה.
תוכנו של המזמור

מזמור מ' מורכב משמונה עשרה פסוקים, ומחולק לשני חלקים עיקריים:
תוכנו של המזמור > א'-י"א

המשורר שניצל ממצוקה מ"בּוֹר שָׁאוֹן" (רועש)(ג) מלא בטִּיט טובעני שר "שִׁיר חָדָשׁ"(ד) של תהילה לאלוהיו.
בשיר משתף המשורר בסיפור הצלתו ומחזק את הרבים בתודעה ש"אַשְׁרֵי הַגֶּבֶר אֲשֶׁר שָׂם ה' מִבְטַחוֹ"(ה).
אבל בניגוד לתפילה, הוא לא מקריב קורבנות כי הוא יודע ש"זֶבַח וּמִנְחָה לֹא חָפַצְתָּ"... עוֹלָה וַחֲטָאָה, לֹא שָׁאָלְתָּ". רק לעשות את רצון האל הכתוב "בִּמְגִלַּת סֵפֶר" ומפנים אותו אל תוכו ממש "וְתוֹרָתְךָ בְּתוֹךְ מֵעָי".
תוכנו של המזמור > י"ב-י"ח

שוב קורא המשורר לאלוהיו לעזרה:"ה' לְעֶזְרָתִי חוּשָׁה". ועם ההצלה יוכו גם אויביו שמחכים לראות את נפילתו, וקול שמחה יישמע. קולם של המאמינים:"יָשִׂישׂוּ וְיִשְׂמְחוּ בְּךָ כָּל מְבַקְשֶׁיךָ יֹאמְרוּ תָמִיד יִגְדַּל ה' אֹהֲבֵי תְּשׁוּעָתֶךָ"(י"ז).
בתרבות

הפרק משמש כהשראה לשיר "40"(אנ') של להקת U2
בתרבות > במוזיקה החסידית

ויתן בפי שיר חדש - ניגון המושר בחסידות חב"ד, הניגון הולחן לרגל שנת ה-40 לנשיאותו של הרבי מליובאויטש על ידי הרב שלום ברוכשטאט. לניגון ביצועים רבים בהם: דב הנדלר באלבום הדרן. יוחאי כהן.
לעשות רצונך - שיר של מקהלת הילדים החסידית יונגערליך לחן של הרשי ויינברגר. לשיר גרסאות כיסוי רבות, בהם: מוישי שוורץ בדואט עם יענקי גרין ומקהלת שירה. מוטי שטיינמץ במחרוזת קבלת עול מלכות שמיים במסגרת סיום הש"ס של דרשו בליווי מקהלת מלכות ומקהלת שירה. מקהלת הילדים המשותפת של חסידימלך ויידיש נחת. ילד הפלא דודי הרשקופ עם מקהלת נרננה.
אתה השם - אייזיק האניג בלחן של האדמו"ר מפיטסבורג, עיבוד של מונה רוזנבלום באלבום אמת ניגוני חסידי פיטסבורג 11.
הערות שוליים

↑  הניגון להאזנה באתר יוטיוב.
↑  להאזנה באתר חב"ד אינפו.
↑  ויתן בפי, יוחאי כהן, להאזנה באתר יוטיוב.
↑   לעשות רצונך, בביצוע יונגערליך, סרטון  באתר יוטיוב
↑  לעשות רצונך, מוישי שווארץ, יענקי גרין ומקהלת שירה, באתר יוטיוב.
↑  קבלת עול מלכות שמיים, מוטי שטיינמץ באתר יוטיוב.
↑  לעשות רצונך, דודי הרשקופ עם מקהלת נרננה באתר יוטיוב
הר אחרנר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  84°12′00″S 160°56′00″E﻿ / ﻿84.2°S 160.93333333333°E﻿ / -84.2; 160.93333333333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אחרנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אחרנר
 
הר אחרנר או הר אכרנר או הר אצ'רנר (באנגלית: Mount Achernar) הוא פסגה הממוקמת אזור חוף שקלטון של שטח חסות רוס שבאנטארקטיקה.
הר אחרנר מהווה את הקצה הצפון--מזרחי של גבעות מקאלפיין.
הר אחרנר ממוקם לגדתו הדרומית של קרחון לואו.
היסטוריה > מקור השם

שמו של ההר ניתן לו על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition; בראשי תיבות: NZGSAE), אשר חקרה את אנטארקטיקה בעונת המחקר (הקיץ האנטארקטי) שבין השנים 1961 - 1962.
ההר נקרא על שם הכוכב אכרנר -  הכוכב הבהיר ביותר בקבוצת הכוכבים ארידנוס והוא גם הכוכב העשירי בבהירותו בכלל כיפת השמים, אשר שימש את משלחת הסקר בניווט אסטרונומי.
תעלת פארי

| --- | --- |
מפת תעלת פארי (נונאווט מסומנת בצהוב; הטריטוריות הצפון-מערביות – בוורוד)
מפת תעלת פארי (נונאווט מסומנת בצהוב; הטריטוריות הצפון-מערביות – בוורוד)
 מידע כללי
 על שם:  ויליאם אדוארד פארי 
 מיקום:  נונאווט והטריטוריות הצפון-מערביות;  הארכיפלג הארקטי הקנדי באוקיינוס הארקטי
 מקשר:  מפרץ באפין לים בופור
 מפריד:  בין איי המלכה אליזבת הדרומיים והצפון-מערביים לבין שאר שטחי הטריטוריות הצפון-מערביות ונונאווט
 סוג:  מצר ים 
 מידות
 אורך:  למעלה מ-1,000 ק"מ
 רוחב מזערי:  45 ק"מ
 מידע נוסף
 מדינות באגן הניקוז:  קנדה קנדה
 מפרצים:  מפרץ רזולוט
 ערים:  רזולוט (Resolute‏ או Resolute Bay)
 איים:  איים קטנים: אי הנסיך לאופולד (Prince Leopold Island; ‏בלנקסטר סאונד); האי גריפית' (Griffith Island; ‏במצר בארו); האי ראסל (Russell Island; ‏במצר בארו); האי לאות'ר (Lowther Island; ‏במצר בארו); האי גארט (Garrett Island; ‏במצר בארו); האי קיליאן (Kilian Island; ‏בוויקונט מלוויל סאונד); ביים מרטין (Byam Martin Island; ‏בוויקונט מלוויל סאונד); אגלינטון (Eglinton Island; במצר מקקלור)
 קואורדינטות:  74°30′0″N 101°0′0″W﻿ / ﻿74.50000°N 101.00000°W﻿ / 74.50000; -101.00000
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי תעלת פארי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי תעלת פארי(למפת נונאווט רגילה) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןתעלת פארי(למפת נונאווט מוגדלת) איקאלואיט רנקין אינלט קיימברידג' ביי פורט אינלט גרינלנד קוויבק אונטריו מניטובה ססקצ'ואן הטריטוריות הצפון מערביות  ים בופור מפרץ הדסון מפרץ באפיןתעלת פארי
 
תעלת פארי (באנגלית: Parry Channel) היא מצר ים במרכזו של הארכיפלג הארקטי הקנדי. שני שלישים ממנה משתייך מבחינה מנהלית לנונאווט, ואילו שליש (החלק המערבי, ממערב לקו אורך 110 מערב (אנ')) לטריטוריות הצפון-מערביות.
רוחבה בנקודה הצרה ביותר הוא כ-45 ק"מ, ואורכה – למעלה מ-1,000 ק"מ.
התעלה שנמצאת על דרך המעבר הצפון-מערבי מפרידה בין איי המלכה אליזבת (יותר ספציפית, האיים ממזרח למערב: דבון, קורנוואליס, באת'ורסט, מלוויל והנסיך פטריק) מצפון לבין שאר שטחי הטריטוריות הצפון-מערביות ונונאווט (דהיינו, איי הארכיפלג הארקטי הקנדי ממזרח למערב: באפין, סומרסט הנסיך מוויילס, סטפנסון, ויקטוריה ובנקס) מדרום, ומקשרת בין מפרץ באפין במזרח לים בופור במערב. היא מורכבת מארבעה מקטעים (ממזרח למערב): לנקסטר סאונד (Lancaster Sound), מצר בארו (Barrow Strait), ויקונט מלוויל סאונד (Viscount Melville Sound) ומצר מקקלור.
התעלה קרויה על שמו של אדמירל משנה אנגלי וחוקר האזור הארקטי ויליאם אדוארד פארי (William Edward Parry; ‏1790–1855).
הערות שוליים

↑  כפר אינואיטים בדרומו של האי קורנוואליס (Cornwallis Island), לחצו לצפייה בתמונת הכפר משנת 1997  .
↑  בין האי קורנוואליס מצפון לבין האי סומרסט (Somerset Island) מדרום.
↑  האי ששטחו 6,995 קמ"ר שוכן בין האי דבון ממזרח לבין האי באת'ורסט (Bathurst Island) ממערב.
↑  אי בלתי מיושב ששטחו 16,042 קמ"ר.
↑  האי סומרסט הוא אי גדול, בלתי מיושב ששטחו 24,786 קמ"ר, השוכן מדרום למצר בארו (Barrow Strait), בין האי באפין ממזרח לאי הנסיך מוויילס ממערב.
↑  האי (Stefansson Island) ששטחו 4,463 קמ"ר שוכן בסמוך לאי ויקטוריה.
| גופי מים באוקיינוס הקרח הצפוני |
| --- | --- | --- |
| ימים | ים בופור • ים ברנץ • ים גוסטב אדולף • ים גרינלנד • ים וואנדל • ים לאפטב • הים הלבן • ים לינקולן • הים הנורווגי • ים סיביר המזרחי • ים פצ'ורה • ים צ'וקצ'י • ים קארה |  |
| מפרצים | מפרץ אוב • מפרץ אונגבה • מפרץ אונגה • מפרץ אמונדסן • מפרץ בות'יה • מפרץ ג'יימס • מפרץ דווינה • מפרץ הדסון • מפרץ מזן • מפרץ מלוויל • המפרץ הנורווגי • מפרץ קורוניישן • מפרץ קנדלאקשה |  |
| מצרי ים | מצר אוסטרי • מצר בארו • מצר ברינג • גרון הים הלבן • מצר ג'יימס רוס • מצר דה לונג • מצר דולפין ויוניון • מצר דיז • מצר דייוויס • מצר דמיטרי לאפטב • מצר דנמרק • מצר הדסון • מצר הינלופן • מצר וילקינס • מצר וילקיצקי • ויקונט מלוויל סאונד • מצר ויקטוריה • מצר טיימיר • מצר יבגנוב • מצר יוגורסקי • לארסן סאונד • לנקסטר סאונד • מצר מאליגין • מצר מטוצ'קין • מצר מקקלור • תעלת מקקלינטוק • מצר נארס • מצר הנסיך מוויילס • מצר סאניקוב • סטורפיורד • מצר סימפסון • מצר סמית' • תעלת פארי • תעלת פוקס • פיל סאונד • מצר פראם • פרינס ריג'נט אינלט • מצר פרנקלין • מצר קארה • אגן קיין • מצר קילדין • תעלת קנדי • תעלת רובסון |  |
| מעברים | המעבר הצפון-מזרחי • המעבר הצפון-מערבי |  |
ערך זה הוא קצרמרבנושא גאוגרפיה של קנדה ובנושא גופי מים. אתם מוזמנים לתרום לוויקיפדיה ו.
תיאו גרהאם

| --- | --- |
אין תמונה חופשית
 לידה:  20 ביוני 1997 (בן 27) מנצ'סטר, הממלכה המאוחדת הממלכה המאוחדת
 שם לידה:  תיאו פריס לי גרהאם  Theo Farris Lee Graham
 מדינה:  הממלכה המאוחדת 
 תקופת הפעילות:  מ-2014
 עיסוק:  שחקן
 מקום לימודים:  St Peter's RC High School  מנצ'סטר קולג' 
 פרופיל ב-IMDb
 
תיאו פריס לי גרהאם (באנגלית: Theo Farris Lee Graham; נולד ב-20 ביוני 1997) הוא שחקן בריטי. הוא התפרסם בזכות תפקידו כהאנטר מקווין באופרת הסבון "הוליאוקס" (אנ') של ערוץ E4, עבורו זכה והיה מועמד לפרסים בטקס פרסי אופרות הסבון הבריטיים.
ביוגרפיה

גרהאם נולד במנצ'סטר, הממלכה המאוחדת. בצעירותו למד בתיכון הרומי-קתולי סנט פטרוס ולמד בהרחבה את מקצוע אמנויות הבמה במנצ'סטר קולג', במסגרת תעודת סיום התיכון שלו מטעם ה-BTEC הבריטי.
קריירה

בתחילת הקריירה שלו התארח גרהאם באופרת הסבון הרפואית "Doctors" (אנ') בערוץ BBC One, בתפקיד וייד בנטון בפרק בשנת 2015, ובתפקיד בארני טרנר בחמישה פרקים בשנת 2016.
בין השנים 2016 ל-2018 כיכב באופרת הסבון הבריטית "הוליאוקס" (אנ') של ערוץ E4, בתפקיד האנטר מקווין. עבור תפקיד זה הוא זה בפרס "הצמד הטוב ביותר על המסך" בטקס פרסי אופרות הסבון הבריטיים לשנת 2018, יחד עם השחקן האנגלי מאליק תומפסון-דווייר (אנ'), ובמועמדות בקטגוריית השחקן הטוב ביותר.
בשנת 2016 הופיע גרהאם בתפקידים משניים במיני-סדרה "Brief Encounters" של רשת ITV ובשנת 2019 בסדרה "Clink" של ערוץ 5Star.
בשנת 2021 גילם את דמותו של דיין בסדרת הדרמה "גורל: סאגת ווינX" מבית נטפליקס, עיבוד לייב-אקשן לסדרה המונפשת "מועדון ווינX".
פילמוגרפיה

| שנה | סדרה/סרט | תפקיד | הערות |
| --- | --- | --- | --- |
| 2014 | All at Sea (אנ') | בראד | פרק: "Wreath" |
| 2015 | Ordinary Lies (אנ') | לאד הצעיר | פרק אחד |
| 2015 | The Hunter | גארי | סרט קצר |
| 2015–2016 | Doctors (אנ') | וייד בנטון / בארני טרנר | 6 פרקים |
| 2016–2018 | הוליאוקס (אנ') | האנטר מקווין | 125 פרקים |
| 2016 | Brief Encounters (אנ') | ריצ'י |  |
| 2017 | In the Dark (אנ') | ילד מס' 1 | מיני-סדרה; פרק אחד |
| 2019 | Clink (אנ') | הקצין קיילב ויליאמס | 3 פרקים |
| 2021 | גורל: סאגת ווינX | דיין | 13 פרקים |
| 2021 | Flatmates (אנ') | זאק | תפקיד משנה |
פרסים ומועמדויות

| שנה | פרס | קטגוריה | סדרה/סרט | תוצאה | הערות |
| --- | --- | --- | --- | --- | --- |
| 2018 | פרסי אופרות הסבון הבריטיים | השחקן הטוב ביותר | הוליאוקס (אנ') | מועמדות |  |
| 2018 | פרסי אופרות הסבון הבריטיים | הצמד הטוב ביותר על המסך | הוליאוקס (אנ') | זכייה |  |
הערות שוליים

↑  Lucas, Rachel. "Hollyoaks' star Theo Graham: 'I used to be called Small Fry!'". What's on TV. ארכיון מ-20 בינואר 2021. נבדק ב-18 בינואר 2021. {{cite journal}}:  (עזרה)
↑  "Good Luck Theo Graham!". St Peter's RC High School. ארכיון מ-20 בינואר 2021. נבדק ב-18 בינואר 2021. {{cite web}}:  (עזרה)
↑  "Actor/presenter". The Manchester College. נבדק ב-30 בינואר 2021. {{cite web}}:  (עזרה)
↑  "You Ask... Theo Graham (Hunter)". Inside Soap. 10 באפריל 2018. ארכיון מ-20 בינואר 2021. נבדק ב-18 בינואר 2021. {{cite journal}}:  (עזרה)
↑  Bailie, Katie (2 באוקטובר 2018). "Hollyoaks spoilers: Theo Graham reveals all as Hunter makes his exit". Metro. ארכיון מ-3 באוקטובר 2018. נבדק ב-18 בינואר 2021. {{cite journal}}:  (עזרה)
↑  Anderton, Joe (2 באוקטובר 2018). "Hollyoaks sadness as Hunter McQueen leaves the soap". Digital Spy. ארכיון מ-24 ביולי 2019. נבדק ב-18 בינואר 2021. {{cite journal}}:  (עזרה)
↑  "British Soap Awards 2018 winners list in full: Coronation Street named best soap". The Independent. ארכיון מ-19 בדצמבר 2019. נבדק ב-5 בפברואר 2020. {{cite news}}:  (עזרה)
↑  "Netflix young-adult series begins filming in Wicklow". Irish Examiner. 17 בספטמבר 2019. ארכיון מ-19 בדצמבר 2019. נבדק ב-18 בינואר 2021. {{cite web}}:  (עזרה)
↑  Crick, Claire; Kilkelly, Daniel (25 בדצמבר 2020). "Where are Hollyoaks' missing McQueens now?". ארכיון מ-8 בינואר 2021. נבדק ב-18 בינואר 2021. {{cite web}}:  (עזרה)
↑  O Neill, Bronwyn (3 במרץ 2018). "THIS soap takes home the most wins at the 2018 Soap Awards". Evoke.ie. ארכיון מ-20 בינואר 2021. נבדק ב-18 בינואר 2021. {{cite journal}}:  (עזרה)
↑  "Previous Winners — 2018". British Soap Awards. ארכיון מ-27 בספטמבר 2020. נבדק ב-18 בינואר 2021. {{cite web}}:  (עזרה)
תעלת סואץ החדשה

| --- | --- |
תעלת סואץ החדשה
תעלת סואץ החדשה
 מידע כללי
 סוג:  תעלת מים, מיזם 
 שימוש:  תעלת מים מלאכותית
 מדינה:  מצרים מצרים
 מפעיל:  רשות תעלת סואץ
 הקמה ובנייה
 תקופת הבנייה:  5 באוגוסט 2014 – 6 באוגוסט 2015 (שנה)
 תאריך פתיחה רשמי:  5 באוגוסט 2014 
 חברת בנייה:  צבא מצרים (פיקוח) ועוד 49 חברות
 שיטת כרייה:  37 ק"מ כרייה יבשה   35 ק"מ הרחבה והעמקה בתעלה הקיימת
 עלות:  כ-8 מיליארד דולר
 מידות
 אורך:  72,000 מטר
 קואורדינטות:  30°26′29″N 32°21′20″E﻿ / ﻿30.441388888889°N 32.355555555556°E﻿ / 30.441388888889; 32.355555555556
  (למפת סיני מוגדלת) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףתעלת סואץ החדשה(למפת סיני רגילה) אל-עריש אסמאעיליה שארם א-שייח' סואץ ג'בל קתרינה טאבה נואיבה אבו רודס נח'ל א-טור פורט סעיד ישראל ירדן ערב הסעודית  הים התיכון ים סוףתעלת סואץ החדשה
 
תעלת סואץ החדשה (בערבית: قناة السويس الجديدة) היא מיזם מצרי רחב היקף להרחבת תעלת סואץ וחפירת נתיב נוסף, המאפשר שייט דו-סטרי בין הים התיכון להים האדום.
היסטוריה

לראשונה הוצע לכרות תעלה נוספת מקבילה לתעלת סואץ הקיימת ב-1971.
המיזם הושק בו זמנית עם תוכניות לבניית שש מנהרות חדשות מתחת לתעלה ולהפוך אזור של 76,000 קילומטר רבוע על שתי גדות התעלה למרכז לוגיסטי, מסחרי ותעשייתי מבחינה בינלאומית, בתקווה, מצד המצרים, "ליצור מיליון מקומות עבודה". לאחר שנשיא מצרים עבד אל-פתאח א-סיסי הודיע לראשונה על הפרויקט, מדדי המניות בבורסה המצרית עלו במהרה, אך ירדו בחדות במהלך חודש ספטמבר.
ב-25 ביולי 2015 חצו ספינות ראשונות את התעלה החדשה במסגרת ניסוי. הפתיחה הרשמית של תעלת סואץ החדשה הייתה ב-6 באוגוסט 2015, בטקס שבו נחנכה על ידי נשיא מצרים עבד אל-פתאח א-סיסי.
הערות שוליים

↑  companies to work on Suez Canal axis (הקישור אינו פעיל, 4 בינואר 2020)
↑  מציעים למצרים לחפור תעלת סואץ מקבילה, למרחב, 24 במרץ 1971
↑  הבורסה המצרית (הקישור אינו פעיל, 4 בינואר 2020)
↑  רועי קייס וסוכנויות הידיעות, ספינות ראשונות בתעלת סואץ החדשה, באתר ynet, 25 ביולי 2015
ערך זה הוא קצרמרבנושא גאוגרפיה של מצרים ובנושא תחבורה. אתם מוזמנים לתרום לוויקיפדיה ו.
תהילים מ"ה

תהילים מ"ה הוא המזמור הארבעים וחמישה בספר תהילים.
על פי כותרת המזמור, כתיבת המזמור מיוחסת לבני קורח. מזמור זה הוא מזמור שבח לה' ומסווג כמזמור מלך.
מבנה המזמור

ניתן לחלק את המזמור לשני חלקים פרט לכותרת ולפתיחה (פסוקים א'-ב') והפסור החותם את המזמור (פסוק י"ח). בחלקו הראשון (פסוקים ג'-ח') משבח משורר תהילים את מלכו, ומעלה על נס את מעלותיו. חלקו השני (פסוקים ט'-י"ז) תיאור החתונה ודברי שבח לכלה.